**ΙΟΥΛΙΟΥ Γ΄!!**

**ΣΥΝΑΞΙΣ ΤΗΣ ΥΠΕΡΑΓΙΑΣ ΘΕΟΤΟΚΟΥ**

**ΤΗΣ ΓΑΛΑΚΤΟΤΡΟΦΟΥΣΗΣ**

**(ης η Ιερά Εικών τεθησαύρισται εν τω Ιερώ Χιλανδαρινώ Κελλίω του Τυπικαριού, εν Καρυαίς)**

**ΑΚΟΛΟΥΘΙΑ**

****

**ΜΙΚΡΟΣ ΕΣΠΕΡΙΝΟΣ**

 Ιστώμεν στίχους δ’ , και ψάλλομεν τα εξής Προσόμοια.

**Ήχος δ’ . Έδωκας σημείωσιν.**

Έδωκας πανάχραντε, καθάπερ μήτηρ φιλόστοργος, την αγίαν Εικόνα Σου, τοις πιστοίς ικέταις Σου, ως σεπτήν τιθήνην, Γαλακτοτροφούσαν, γάλακτι θείων δωρεών, τους εν αινέσει Σε μακαρίζοντας, και ταύτην μετά πίστεως, προσπτυσσομένους και κράζοντας· Χαίρε κρήνη θεόβρυτε, ουρανίου χρηστότητος.

Στάμνος πολυτίμητος, ως αληθώς αναδέδεικται, η Εικών Σου η άχραντος, Παρθένε πανάμωμε, τας ευεργεσίας, της Σης προμηθείας, μανναδοτούσα δαψιλώς, τοις αφορούσι ψυχής θερμότητι, τη θεία αντιλήψει Σου, και μετά πόθου βοώσί Σοι· Μη παρίδης φιλάγαθε, τας φωνάς των υμνούντων Σε.

Όλη πανυπέρλαμπρος, εκ Παλαιστίνης μετήνεκται, τη ελλάμψει της δόξης Σου, προς Όρος του Άθωνος, Γαλακτοτροφούσα, η λαμπρά Εικών Σου, ως πρυτανείον μυστικόν, ζωοπαρόχους αΰλους χάριτας, απαύστως πρυτανεύουσα, τοις ευσεβώς μεγαλύνουσι, τα πολλά μεγαλείά Σου, και θαυμάτων το μέγεθος.

Γάλακτι εκτρέφουσα, τον διατρέφοντα άπαντα, τη αφάτω χρηστότητι, τούτόν τε ως νήπιον, Κόρη τιθηνούσα, της Σης ευσπλαγχνίας, τας θεοσδότους παροχάς, δαψιλεστάτη χειρί επόμβρησον, ημίν τοις ώσπερ νήπια, προσδεχομένοις την χάριν Σου, και φωνούσιν εκάστοτε, την ολάγαθον κλήσίν Σου.

**Δόξα. Και νυν. Ήχος α’ .**

Της Σης προνοίας τας εκφάνσεις, δι’ ων ποικιλοτρόπως θάλπεις, τους Σους Θεοτόκε πρόσφυγας, τις επαξίως υμνήσει; ως γαρ μήτηρ συμπαθείας, εν παντί περιέπουσα ημάς, εκ των επινοιών του αλάστορος, διασώζεις τους δούλους Σου. Αλλ’ ως γάλακτι Θεόν εκτρέφουσα, θρέψον και ημάς τη Ση χάριτι, Γαλακτοτροφούσα υπερένδοξε.

**Εις τον Στίχον. Ήχος β’ . Οίκος του Εφραθά.**

Γάλα ζωαρχικόν, πλουσίων δωρημάτων, η θεαυγής Εικών Σου, ω Γαλακτοτροφούσα, βλυστάνει ταις ψυχαίς ημών.

 Στ.: Το πρόσωπόν Σου λιτανεύσουσιν οι πλούσιοι του λαού.

Πλήρης θείας στοργής, και οίκτου ουρανίου, η τηλαυγής Σου όψις, ω Γαλακτοτροφούσα, οράται εν Εικόνι Σου.

 Στ.: Μνησθήσομαι του ονόματός Σου, εν πάση γενεά και γενεά.

Χάρις πνευματική, ως μάννα προϊούσα, εκ της μορφής Σου Κόρης, ω Γαλακτοτροφούσα, εκτρέφει τας ψυχάς ημών.

**Δόξα. Τριαδικόν.**

Λόγος ο του Πατρός, Πνεύματος επελεύσει, εκ Σου τεχθείς ως βρέφος, τω γάλακτι Σου Κόρη, ετράφη ως ηυδόκησε.

**Και νυν. Θεοτοκίον.**

Πάντας τους την σεπτήν, Εικόνα Σου Παρθένε, ενθέως προσκυνούντας, πλήρωσον ευφροσύνης, και θεϊκής ελλάμψεως.

 Νυν απολύεις. Τρισάγιον.

**Απολυτίκιον. Ήχος α’. Της ερήμου πολίτης.**

Την θείαν Σου Εικόνα ως της δόξης Σου σκήνωμα, Γαλακτοτροφούσα Παρθένε, προσκυνούντες δοξάζομεν· εκ ταύτης γαρ πηγάζεις μυστικώς, το γάλα των αΰλων δωρεών, και εκτρέφεις τας καρδίας και τας ψυχάς, των πίστει εκβοώντων Σοι· δόξα τοις μεγαλείοις Σου αγνή, δόξα τοις θαυμασίοις Σου, δόξα τη προς ημάς Σου αφάτω χρηστότητι. (γ )

 Απόλυσις.

**ΜΕΓΑΣ ΕΣΠΕΡΙΝΟΣ**

****

 Ευλογήσαντος του ιερέως, ο Προοιμιακός, και το· Μακάριος ανήρ. Εις δε το· Κύριε εκέκραξα, ιστώμεν στίχους στ’ , και ψάλλομεν τα εξής Προσόμοια

**Ήχος α’ . Ω του παραδόξου θαύματος.**

Ω του παραδόξου θαύματος! ώσπερ γάλα ζωής, τας αΰλους χάριτας, η πάναγνος Μαριάμ, βλύζει τοις πέρασιν· εκτρέφητε ουν πιστοί, τη παρ’ αυτής γαλουχία του κρείττονος· κορέσθητε δαψιλώς, του νοητού γλυκασμού ανακράζοντες· Γαλακτοτροφούσα χαίρε, η απαύστως τρέφουσα, δωρεαίς ζωηφόροις, τους πιστώς Σε μεγαλύνοντας.

Βαβαί των Σων χαρισμάτων αγνή! Συ γαρ ώσπερ μήτηρ, εύνους και φιλότεκνος, ποικίλως ευεργετείς, ημάς τα τέκνα Σου· ως άλλην γαρ γαλουχόν, την ευαγή Σου Εικόνα ανέδειξας, προς αύξησιν εν Χριστώ τιθηνουμένην τους πόθω κραυγάζοντας· Γαλακτοτροφούσα χαίρε, μετά Σου ο Κύριος, ο θηλάσας ως βρέφος, εκ του Σου αχράντου γάλακτος.

Την προς ημάς Σου προμήθειαν, δι’ ης προνοείσαι, εν στοργή των δούλων σου, και θάλπεις νυχθημερόν, τους πεποιθότας Σοι, ου σθένει γλώσσα βροτών, αλλ’ ουδ’ Αγγέλων υμνήσαι ως ένεστι, πλην δέχου ως αγαθή, ημών τον πόθον των πίστει βοώντων Σοι· Γαλακτοτροφούσα χαίρε, η τροφός και έφορος, των απαύστως αινούντων, της προνοίας Σου το πέλαγος.

**Έτερα. Ο αυτός. Πανεύφημοι Μάρτυρες.**

Αγίασμα ώφθη νοητόν, η λαμπρά εμφέρεια, της Σης Εικόνος πανάχραντε, εν η τον Κύριον, ταις χερσί κρατούσα, τρέφεις ώσπερ νήπιον, τω Σω παρθενικώ Κόρη γάλακτι· ην ασπαζόμενοι, τας ψυχάς αγιαζόμεθα, ανυμνούντες, την Σην αγαθότητα.

Σάββας ο θεράπων Σου αγνή, ώσπερ ιλαστήριον, και κιβωτόν αγιάσματος, σεμνώς μετήγαγεν, εκ της Παλαιστίνης, την θεοχαρίτωτον, Εικόνα Σου εν Όρει του Άθωνος, θαύματα βρύουσαν, τοις ενθέως προσπελάζουσι, και υμνούσι, Σου την αγαθότητα.

Μαστόν τω των όλων Ποιητή, μητρικώς προτείνουσα, και γαλουχούσαν ως νήπιον, τον υπερούσιον, εν τη Ση Εικόνι, ορωμένη πάναγνε, εκπλήττεις αληθώς τους θεόφρονας,

τοις μεγαλείοις Σου· ότι Μήτηρ απειρόζυγος, ανεδείχθης, Χριστού του παντάνακτος.

**Δόξα. Και νυν. Ήχος πλ. δ’ .**

Παρθενικής πανηγύρεως, των ψυχοτρόφων διαδόσεων, δεύτε πιστοί τρυφήσωμεν· η γαρ αειπάρθενος Θεοτόκος, προς ευφροσύνην εόρτιον, και μετουσίαν ανώλεθρον, των ευσεβών συγκαλεί το πλήρωμα· διο των παρ’ αυτής αγαθών απολαύοντες θεοφρόνως είπωμεν· εθαυμαστώθη ως αληθώς, η ένσωμος Εικών Σου Κόρη, ότι η δόξα η άρρητος, Σου της θυγατρός, του ουρανίου Βασιλέως, εν αυτή εκκέχυται, παρέχουσα ημίν, τα προς σωτηρίαν αιτήματα.

 Φως ιλαρόν. Προκείμενον της ημέρας. Αναγνώσματα.

**Γενέσεως το Ανάγνωσμα. (Κεφ. κγ’ 10-17)**

Εξήλθεν Ιακώβ από του φρέατος του όρκου, και επορεύθη εις Χαρράν, και απήντησε τόπω, και εκοιμήθη εκεί· έδυ γαρ ο ήλιος. Και έλαβεν από των λίθων του τόπου,και έθηκε προς κεφαλής αυτού, και εκοιμήθη εν τω τόπω εκείνω, και ενυπνιάσθη. Και ιδού κλίμαξ εστηριγμένη εν τη γη, ης η κεφαλή αφικνείτο εις τον ουρανόν·και οι Άγγελοι του Θεού ανέβαινον και κατέβαινον επ’ αυτήν ο δε Κύριος επεστήρικτο επ· αυτής, και είπεν: Εγώ ο Θεός Αβραάμ του πατρός σου, και ο Θεός Ισαάκ,μη φοβού. Η γη, εφ’ ης συ καθεύδεις επ’ αυτής, σοι δώσω αυτήν και τω σπέρματί σου. Και έσται το σπέρμα σου ωσεί άμμος της γης, και πλατυνθήσεται επί Θάλασσαν,και Λίβα, και Βορράν, και επί Ανατολάς· και ενευλογηθήσονται εν σοι πάσαι αι φυλαί της γης, και τω σπέρματί σου. Και ιδού εγώ μετά σου διαφυλάσσων σε εντη οδώ πάση, ου εάν πορευθής, και αποστρέψω σε εις την γην ταύτην, ότι ου μη σε εγκαταλίπω, έως του ποιήσαι με πάντα όσα ελάλησά σοι. Και εξηγέρθη Ιακώβαπό του ύπνου αυτού, και είπεν: Ότι έστι Κύριος εν τω τόπω τούτω, εγώ δε ουκ ήδειν, Και εφοβήθη και είπεν Ως φοβερός ο τόπος ούτος! ουκ έστι τούτο, αλλ η οίκος Θεού· και αύτη η πύλη του ουρανού.

**Προφητείας Ιεζεκιήλ το Ανάγνωσμα. (Κεφ. μγ’ 27, Μδ’ , 1-4)**

Έσται από της ημέρας της ογδόης και επεκείνα, ποιήσουσιν οι ιερείς επί τα θυσιαστήριον τα ολοκαυτώματα υμών, και τα του σωτηρίου υμών, και προσδέξομαι υμάς, λέγει Κύριος Κύριος. Και επέστρεψέ με κατά την οδόν της πύλης των Αγίων της εξωτέρας, της βλεπούσης κατά ανατολάς· και αύτη ην κεκλεισμένη. Και είπε Κύριος προς με: Η πύλη αύτη κεκλεισμένη έσται, ουκ ανοιχθήσεται, και ουδείς ου μη διέλθη δι αὐτῆς, ότι Κύριος ο Θεός Ισραήλ, εισελεύσεται δι’ αυτής, και έσται κεκλεισμένη. Διότι ο ηγούμενος ούτος κάθηται επ’ αυτήν, του φαγείν άρτον. Κατά την οδόν του Αιλάμ της πύλης εισελεύσεται, και κατά την οδόν αυτού εξελεύσεται. Και εισήγαγέ με κατά την οδόν της πύλης της προς Βορράν, κατέναντι του οίκου· και είδον, και ιδού πλήρης δόξης ο οίκος Κυρίου.

**Παροιμιών το Ανάγνωσμα (Κεφ. θ 1)**

Η σοφία ωκοδόμησεν εαυτή οίκον, και υπήρεισε στύλους επτά. Έσφαξε τα εαυτής θύματα, και εκέρασεν εις κρατήρα τον εαυτής οίνον, και ητοιμάσατο την εαυτής τράπεζαν. Απέστειλε τους εαυτής δούλους, συγκαλούσα μετά υψηλού κηρύγματος επί κρατήρα, λέγουσα: Ος εστιν άφρων, εκκλινάτω προς με. Και τοις ενδεέσι φρενών είπεν : Έλθετε, φάγετε τον εμόν άρτον, και πίετε οίνον, ον κεκέρακα υμίν. Απολείπετε αφροσύνην, και ζήσεσθε, και ζητήσατε φρόνησιν, ίνα βιώσητε, και κατορθώσητε σύνεσιν εν γνώσει. Ο παιδεύων κακούς, λήψεται εαυτώ ατιμίαν. Ελέγχων δε τον ασεβή, μωμήσεται εαυτόν, οι γαρ έλεγχοι τω ασεβεί μώλωπες αυτώ. Μη έλεγχε κακούς, ίνα μη μισήσωσί σε· έλεγχε σοφόν, και αγαπήσει σε. Δίδου σοφώ αφορμήν, και σοφώτερος έσται, γνωρίζε δικαίω, και προσθήσει του δέχεσθαι. Αρχή σοφίας, φόβος Κυρίου· και βουλή Αγίων σύνεσις, το δε γνώναι νόμον, διανοίας εστίν αγαθής. Τούτω γαρ τω τρόπω πολύν ζήσεις χρόνον, και προστεθήσεταί σοι έτη ζωής.

**Λιτή. Ιδιόμελα. Ήχος α’ .**

Ευφραίνεται ενθέως, και σφόδρα εξίσταται πας πιστός, ορών εν Εικόνι, ως εν εσόπτρω την δόξαν Συ άχραντε. Συ γαρ εν αυτή ορωμένη, ώσπερ βρέφος ατελές, τον τα πάντα τη δρακί κατέχοντα, μητρικώς περιστέλλεις, και γάλακτι εκτρέφεις, τον την ζωήν πάσιν εμπνέοντα· ω των ανεκφράστων μεγαλείων Σου! όντως υπεράνω των ουρανών, η μεγαλοπρέπειά Σου ήρθη, και της αινέσεώς Σου, η γη επλήσθη· ότι τους εν γη ουράνωσας, τω αχράντω τόκω Σου.

**Ο αυτός.**

Μητρικής Σου χρηστότητος, ακραιφνές προς ημάς τεκμήριον, την ευαγή Σου Εικόνα, ανέδειξας Κόρη· όθεν αυτή προσερχόμενοι, αγιασμόν και λύτρωσιν, αληθώς κομιζόμεθα, και υμνούμεν γηθοσύνως, Γαλακτοτροφούσα την χάριν Σου.

**Ο αυτός.**

Σάββας ο θεσπέσιος, οία κλήρον ακήρατον, τοις Σιωνίταις κατέλειπε, Γαλακτοτροφούσα την Μορφήν Σου· ο δε τούτω ομώνυμος, ώσπερ κλήμα κατάκαρπον, εν Άθω ταύτην μετεφύτευσεν· εξ ης των δωρεών Σου τους βότρυας, ακορέστως τρυγώντες, γραφικώς Σοι βοώμεν· τι εκκαλιώθησαν οι μαστοί Σου άχραντε; Τι εκκαλιώθησαν οι μαστοί σου από οίνου και οσμή ιματίων Σου, υπέρ πάντα τα αρώματα; ότι μύρον το ακένωτον, ακενώτως τιθηνήσασα, ευφραίνεις και σώζεις τας ψυχάς ημών.

**Ο αυτός.**

Την ζωηφόρον νεφέλην, την υετίζουσαν κόσμω ύδωρ το αλλόμενον, συμφώνως υμνήσωμεν Μαρίαν την Θεόπαιδα, Χαίρε. προς αυτήν βοώντες, άρμα πολυώνυμον, εν ω επέβη σωματικώς, ο τοις Χερουβίμ εποχούμενος· χαίρε, λειμών θεοφύτευτε, εξ ου ανηρότως εβλάστησε, της ζωής το ξύλον· χαίρε, η γαλακτουργούσα τοις πιστοίς, τα κρείττονα χαρίσματα, δι’ ων ημάς εκτρέφεις, ως μήτηρ φιλόστοργος, Γαλακτοτροφούσα Παρθένε· διο απαύστως δοξάζομεν την προς ημάς Σου ευμένειαν.

**Δόξα. Και νυν. Ήχος β’ .**

Δαβιτικώς αλαλάξωμεν τω πνεύματι, εναρμόνιον μέλος εξάδοντες τη Θεοτόκω Παρθένω. Το πρόσωπόν Σου λιτανεύσουσι, λέγοντες, οι πλούσιοι του λαού, δια παντός υπερένδοξε· ου μόνον γαρ Αγγέλους τη αΰλω θεωρία Σου ευφραίνεις, αλλά και βροτώ συστήματα, τη υλική Σου Μορφή αγιάζεις. Αλλ’ ω παμμακάριστε Κόρη, φύλαξον ημάς εκ των σκανδάλων του όφεως, και μετά τέλος αξίωσον, των ουρανίων απολαύσεων.

**Εις τον Στίχον. Ήχος πλ. α’ . Χαίροις ασκητικών.**

Χαίροις, η γαλουχός της ζωής, η τον τροφέα των απάντων και πρύτανιν, ως νήπιον τιθηνούσα, και γαλουχούσα σεμνώς, οία Μήτηρ τούτου αειπάρθενος· πηγή θεολάξευτος, ζωηφόρως βλυστάνουσα, τη οικουμένη, θεϊκής αγαθότητος, τα ορμήματα, εις ψυχών περιποίησιν· άβυσσος η απέραντος, ελέους και χάριτος, η πελαγίζουσα κόσμω, των οικτιρμών την γλυκύτητα· πιστών η προστάτις, και αντίληψις και σκέπη, και καταφύγιον.

 Στ.: Το πρόσωπόν Σου λιτανεύσουσιν οι πλούσιοι του λαού.

Φέρεις, εν ταις αγκάλαις σεμνή, τον ομοούσιον Πατρί και τω Πνεύματι, και τούτον οίάπερ βρέφος, εκ των αγνών Σου μαστών, μητρικώς θηλάζεις Μητροπάρθενε· και ταύτα θεώμενοι, τη αγία Εικόνι Σου, τεθαμβημένοι, ανυμνούμεν την δόξαν Σου, και βοώμέν Σοι, εκ μυχίων πανάμωμε· πόλις Θεού υψίπυργε, ημάς περιτείχισον, ταις πυργοβάρεσι Κόρη, της αρραγούς προστασίας Σου, ως αν της μανίας, του αρχαίου βροτοκτόνου, ρυσθώμεν άχραντε.

 Στ.: Μνησθήσομαι του ονόματός Σου, εν πάση γενεά και γενεά.

Γάλα, ζωοποιόν αληθώς, αγαλλιάσεως Παρθένε αμείνονος, και μέλι αθανασίας, υπό την γλώσσαν την Σην, ως Σολομών έφη ασματίζων σοι· διο τας ποιότητας, και την θείαν ενέργειαν, τούτων πλουσίως, ταις ψυχαίς εναπόσταξον, των υμνούντων Σου, την υπέρφωτον έλλαμψιν· όρος γαρ ώφθης σύσκιον, Χριστού του παντάνακτος, δρόσον ζωής αιωνίου, και γλυκασμόν υπερκόσμιον, προρέουσα πάσι, Γαλακτοτροφούσα Κόρη, τοις Σε δοξάζουσι.

**Δόξα. Και νυν. Ήχος δ’ .**

Των Σων οικτιρμών τας δωρεάς θηλάζοντες, ως θηλήν πνευματικήν, την Σην Εικόνα Παρθένε γεραίρομεν· δι’ αυτής γαρ βλύζεις τω κόσμω, των αγαθών Σου την χάριν·

εν αυτή ουν πάντες προστρέχοντες, ευλαβώς Σοι βοώμεν· ίδε φιλόστοργε τα τέκνα Σου, τη Ση Εικόνι παρεστώτα, και το Σον επιβοώμενα έλεος· μη αποστρέψης αφ’ ημών το πρόσωπόν Σου, αλλά παράσχου πάσι Γαλακτοτροφούσα, τα προς σωτηρίαν αιτήματα, ως ελεήμων και φιλάγαθος.

 Νυν απολύεις. Τρισάγιον.

**Απολυτίκιον. Ήχος α’. Της ερήμου πολίτης.**

Την θείαν Σου Εικόνα ως της δόξης Σου σκήνωμα, Γαλακτοτροφούσα Παρθένε, προσκυνούντες δοξάζομεν· εκ ταύτης γαρ πηγάζεις μυστικώς, το γάλα των αΰλων δωρεών, και εκτρέφεις τας καρδίας και τας ψυχάς, των πίστει εκβοώντων Σοι· δόξα τοις μεγαλείοις Σου αγνή, δόξα τοις θαυμασίοις Σου, δόξα τη προς ημάς Σου αφάτω χρηστότητι. (γ )

 Απόλυσις.

**ΟΡΘΡΟΣ**

****

**Μετά την α’ Στιχολογίαν, Κάθισμα.**

**Ήχος α’ . Τον τάφον Σου Σωτήρ.**

Ως στήλην αγαθών, ως θεόγραφον πλάκα, και κλήμα νοητόν, της σεπτής Σου προνοίας, την πάνσεπτον Εικόνα Σου, Θεοτόκε κατέχομεν· εν η άχραντε, οίάπερ Μήτηρ θηλάζεις, τον τα σύμπαντα, τρέφοντα θεία δυνάμει· διο ανυμνούμέν Σε.

**Δόξα. Και νυν.**

Ο Σάββας ο κλεινός, βασιλόπαις Παρθένε, εκ γης της ιεράς, την σεπτήν Σου Εικόνα, ως γην θεογεώργητον, γεωργούσαν τα κρείττονα, μετεκόμισεν, εν τω πανσέπτω Σου κλήρω· ην εκ πίστεως, καταφιλούντες αντλούμεν, την χάριν την άφθονον.

**Μετά την β’ Στιχολογίαν, Κάθισμα.**

**Ήχος δ’ . Κατεπλάγη Ιωσήφ.**

Καταπλήττονται σεμνώς, οι θεωρούντες ευπρεπώς, εν Εικόνι Σε αγνή, βρέφος κρατούσαν ταις χερσί, τον συνοχέα των απάντων και Κύριον, και τούτω τον μαζόν, φρικτώς προτείνουσαν, και γάλα εξ αυτού, αγνώς θηλάζοντα, και την Σην άρρητον δόξαν δοξάζουσι, και θεοφρόνως βοώσί Σοι· χαίρε Παρθένε, Αγγέλων θαύμα, και βροτών ανακαίνισις.

**Δόξα. Και νυν. Το αυτό.**

**Μετά τον Πολυέλεον, Κάθισμα. Ο αυτός.**

**Ταχύ προκατάλαβε.**

Την θείαν Εικόνα Σου περικυκλούντες πιστώς, και ταύτην πανάχραντε καταφιλούντες σεμνώς, προς Σε το πρωτότυπον, όμμασι διανοίας, αναγόμεθα πίστει, κράζοντές Σοι Παρθένε, από βάθους καρδίας· ίλεως γενού ημίν, Γαλακτοτροφούσα τοις δούλοις Σου.

**Δόξα. Και νυν. Το αυτό.**

**Είτα, οι Αναβαθμοί· το α’ Αντίφωνον του δ’ ἤχου.**

Προκείμενον: Το πρόσωπόν Σου λιτανεύσουσιν οι πλούσιοι του λαού.

Στ.: Μνησθήσομαι του ονόματός Σου, εν πάση γενεά και γενεά.

**Ευαγγέλιον, της ΙΕ Αὐγούστου.**

Δόξα: Ταις της Θεοτόκου...

Και νυν: Της Γαλακτοτροφούσης...

Ιδιόμελον. Ήχος β . Στ.: Ελέησόν με ο Θεός...

Η τον Θεόν ως βρέφος θηλάσασα, και μητρικώς εν ωλέναις τούτον περιστείλασα, όχημα πυρίμορφον, του Παντοκράτορος εδείχθης· διο ρύσαι ημάς πυρός αιωνίζοντος, Παρθένε πανύμνητε, και θείας ελλάμψεως, τας ψυχάς ημών πλήρωσον.

 Είτα, οι δύο Κανόνες της Θεοτόκου.

Ο α’ Κανών, ου η ακροστιχίς: Γαλακτοτροφούσης την χάριν αινέσω. Γερασίμου.

**Ωδή α’ . Ήχος δ’ . Ανοίξω το στόμα μου.**

Γαλήνης τον πρύτανιν, μητροπρεπώς γαλουχήσασα, ειρήνην και λύτρωσιν, και φωτισμόν αληθή, Κόρη έλλαμψον, τοις πόθω προσιούσι, τη θεία Εικόνι Σου, και Σε γεραίρουσι.

Αγκάλαις συνέχουσαν, τον συνοχέα της κτίσεως, και τούτω προτείνουσαν, την καθαράν Σου θηλήν, εν Εικόνι Σε, θεώμενοι Παρθένε, το Σον υπεράρρητον, κλέος δοξάζομεν.

Λειμών θεοφύτευτος, αρωματίζων τοις πέρασιν, υπέρ τα αρώματα, των ιματίων των Σων, οσμήν εύχαριν, ως Σολομών κραυγάζει, Εικών Σου η άχραντος, ώφθη πανάμωμε.

Ανάθημα ένθεον, και δώρον όντως υπέρτιμον, εκ γης Σιωνίτιδος, Σάββας ο Όσιος, εν τω Άθωνι, εκόμισεν ενδόξως, την θείαν Εικόνα Σου, Θεογεννήτρια.

Καλών το ακρότατον, βρεφοπρεπώς τιθηνήσασα, καλή και πανάμωμος, και θεαυγής και λαμπρά, αναδέδειξαι, ω Γαλακτοτροφούσα, ημάς αγλαΐζουσα, τη φωταυγεία Σου.

Ο β’ Κανών, ου η ακροστιχίς: Γάλακτι ζωής ημάς θρέψον Παρθένε. Γερασίμου.

**Ωδή α’ . Ήχος πλ. δ’ . Υγράν διοδεύσας.**

Γεώργιον ώφθη θεοπρεπές, η θεία Εικών Σου, γεωργούσα δια παντός, Γαλακτοτροφούσα Θεομήτορ, ψυχών ομού και σωμάτων την ίασιν.

Αγίω μαστώ Σου υιοπρεπώς, τα χείλη προσάγων, ο των όλων Δημιουργός, πανάγνω Σου γάλακτι ετράφη, ο Σε Μητέρα καλέσας πανάφθορον.

Λαμπρά Σου η όψις και τηλαυγής, ωραίον το είδος, και το πρόσωπον γαληνόν, Γαλακτοτροφούσα καθοράται, εν τη μορφή της σεπτής εμφερείας Σου.

Αγνής τιθηνείας θεανδρικώς, η θεία Εικών Σου, το μυστήριον εκδηλού, και πάντας εκπλήττει Θεοτόκε, τους καθορώντας τον Κτίστην θηλάζοντα.

Κρατούσα ως νήπιον ταις χερσί, Γαλακτοτροφούσα, τον Σωτήρα και Λυτρωτήν, Αυτόν εκδυσώπει ώσπέρ Μήτηρ, του λυτρωθήναι ημάς της κολάσεως.

**Καταβασία: Ανοίξω το στόμα μου...**

**Ωδή γ’ . Τους Σους υμνολόγους Θεοτόκε.**

Της Σης προς ημάς κηδεμονίας, τρανόν στηλογράφημα αγνή, και ιερόν συμβόλαιον, αγαθοδότως δέδωκας, την ευαγή Εικόνα Σου, εγγυωμένην τα κρείττονα.

Ο μάννα το πάλαι εν ερήμω, εκθρέψας λαόν του Ισραήλ, τω Σω πανάγνω γάλακτι, υιοπρεπώς εκτρέφεται, και γαλουχείται Δέσποινα, ο περιέχων τα σύμπαντα.

Τον Κτίστην θηλάζουσα ως βρέφος, ως Μήτηρ ακήρατος Αυτού, οράσαι εν Εικόνι Σου, Θεογεννήτορ άχραντε, και καταπλήττεις άπαντας, τοις υπέρ νουν μεγαλείοις Σου.

Ραγείσα τη Ση επισκιάσει, η Ση αγιόγραφος Εικών, ως πέτρα υδατόρρυτος, το ύδωρ το αθάνατον, της θεϊκής χρηστότητος, προσεπιρρέει τοις δούλοις Σου.

Οσμήν ζωηφόρου επιπνοίας, ως θείον αλάβαστρον αγνή, και μυριοθήκη εύοσμος, Μορφή Σου η ενσώματος, προσεφαπλοί πανύμνητε, εν ταις ψυχαίς των υμνούντων Σε

**Έτερος. Ουρανίας αψίδος.**

Της Μορφής Σου το είδος, πλησιφαώς ήστραψε, Γαλακτοτροφούσα Παρθένε, εν τη Εικόνι Σου, οράται άχραντε, μητροπρεπώς τιθηνούσα, τον τα βρέφη πλάττοντα, και διατρέφοντα.

Ιλαρότητος πλήρης, και μητρικής χάριτος, η θεοχαρίτωτος όψις, εν τη Εικόνι Σου, οράται άχραντε, μητροπρεπώς τιθηνούσα, τον τα βρέφη πλάττοντα, και διατρέφοντα.

Ζωοδώρητον χάριν, νέκταρ τρυφής κρείττονος, δεύτε απαρύσασθε πάντες, ψυχής ευθύτητι, εκ της αχράντου Μορφής, της τον Χριστόν γαλουχούσης, και αυτή βοήσωμεν· χαίρε Μητρόθεε.

Ωραιώθης εκπάγλως, η Ση Εικών άχραντε, τον ωραίον κάλλει ως βρέφος, γαλακτουχούμενον, ωραίως φέρουσα, τον ουρανόν εν τοις άστροις, και την γην τοις άνθεσι, καθωραΐσασα.

Ηλιόμορφος θρόνος, και παμφαές όχημα, Γαλακτοτροφούσα οράσαι, εν τη Εικόνι Σου, αγκάλαις φέρουσα, τον Βασιλέα της δόξης, τον δι’ αγαθότητα, βροτόν γενόμενον.

**Καταβασία: Τους Σους υμνολόγους...**

**Κάθισμα. Ήχος πλ. δ’ . Το προσταχθέν μυστικώς.**

Γαλακτουχούσα τον τροφέα των απάντων, σωματωθέντα εκ των Σων αγνών αιμάτων, μητρικώς Αυτόν ενείλησας σπαργάνοις· ω θαύμα! Πως μήτηρ ώφθης του Ποιητού, και τούτον οίάπερ βρέφος εν ταις χερσί, περιέσχες πανάμωμε· ως ακατάληπτα τα Σα! αλλά σώσον τους ψάλλοντας· Χαίρε Νύμφη ανύμφευτε.

**Δόξα. Και νυν. Το αυτό.**

**Ωδή δ’ . Την ανεξιχνίαστον θείαν βουλήν.**

Φίλτρον Μητροπάρθενε το μητρικόν, προς τον Σον Υιόν τον Θεάνθρωπον, λαμπρώς δηλούσα, η αγία Σου Μορφή, όλη πέλει χαρίεσσα, εν τω υλικώ Χαρακτήρί Σου.

Όρμον ακλυδώνιστον και γαληνόν, Γαλακτοτροφούσα ευράμενοι, την Σην Εικόνα, εν καιρώ των πειρασμών, εν ταύτη καταφεύγομεν, και πολλών κινδύνων λυτρούμεθα.

Υπομειδιώσα μητροπρεπώς, προς τον Σον Υιόν Σου το πρόσωπον, πλήρης αγάπης, επικλίνεις ιλαρώς, και τούτον ώσπερ νήπιον, Κόρη τιθηνείς εν αγκάλαις Σου.

Στόματι και χείλεσι παρθενικοίς, κατασπαζομένη πυκνότατα, καθάπερ Μήτηρ, τον Σον άσπορον Υιόν, τούτω προτείνεις χαίρουσα, Κόρη τον μαστόν Σου τον άχραντον.

Η Ση αγιόγραφος πάλαι Εικών, Γαλακτοτροφούσα μετήνεκται, εκ Παλαιστίνης, τη βουλήσει Σου αγνή, εν Όρει τω του Άθωνος, αγιαστικήν χάριν νέμουσα.

**Έτερος. Εισακήκοα Κύριε.**

Σαρκωθείς εξ αιμάτων Σου, Γαλακτοτροφούσα ο υπερούσιος, εν αγκάλαις Σου συνέχεται, γάλακτι αχράντω Σου τρεφόμενος.

Η Μορφή Σου τερψίθυμος, εν τη Ση Εικόνι δείκνυται άχραντε, τιθηνούσα οία νήπιον, τον ζωογονούντα τα αρτίτοκα.

Μητρικής Σου χρηστότητος, Γαλακτοτροφούσα την ιλαρότητα, εφ’ ημίν ράνον τοις τέκνοις Σου, χαρμονής πληρούσαν τας ψυχάς ημών.

Αειπάρθενος έμεινας, ει και Μήτηρ ώφθης του Παντοκράτορος· απορρήτως γαρ εκύησας, τον υπό Σου Κόρη γαλουχούμενον.

**Καταβασία: Την ανεξιχνίαστον...**

**Ωδή ε’ . Εξέστη τα σύμπαντα.**

Σαρκός ομοιώματι, εκ Σου άνθρωπος τέλειος, Γαλακτοτροφούσα καθωράθη, ο υπεράνω πάσης σαρκός και αρχής, και γάλα εθήλασεν εκ Σου, ο βλυστάνων άπασι, του ελέους την άβυσσον.

Την στάμνον την έμψυχον, την κιβωτόν την έγχρυσον, την του Λόγου άχραντον Μητέρα, την χορηγούσαν τας υπέρ νουν δωρεάς, τοις ασπαζομένοις σχετικώς, ταύτης το Εκτύπωμα, ορθοδόξως υμνήσωμεν.

Η φύσις η άστεκτος, ω θαύμα! Πως συνέχεται, Γαλακτοτροφούσα ανθρώπινως, εν ταις αχράνταις και καθαραίς Σου χερσί; Πως δε γαλουχείται ως βροτός, ο των όλων πρύτανις; αλλ’ ως οίδεν ο εύσπλαγχνος.

Νοείν ου δυνάμεθα, το μέγα Σου μυστήριον, Γαλακτοτροφούσα Θεοτόκε· εν γαρ Εικόνι τη Ση θεώμενοι, τον Θεόν ως βρέφος ατελές, γάλακτι τρεφόμενον, αληθώς εξιστάμεθα.

**Έτερος. Ορθίζοντες βοώμέν Σοι.**

Συμπάθειαν εμφαίνει ουράνιον, ως αληθώς, το σεμνόν Σου πρόσωπον, εν τη Εικόνι Σου άχραντε.

Θεόν απειρογάμως κυήσασα, και ως τροφός, τούτου χρηματίσασα, εκ της φθοράς, κόσμον έσωσας.

Ρημάτων γλυκυτάτων προσρήματα, τω Σω Υιώ, προσφωνούσα αχραντε, τη Ση Εικόνι παρίστασαι.

Εθήλασε μαζόν Σου τον άχραντον, βρέφος εκ Σου, γεννηθείς ο άχρονος, και τηλαυγώς Σε εδόξασε.

Ψυχών θεοπρεπή αγαλλίασιν, η Ση Εικών, αναβλύζει Δέσποινα, και των σωμάτων ιάματα.

**Καταβασία: Εξέστη τα σύμπαντα...**

**Ωδή στ’ . Την θείαν ταύτην.**

Χείλη αγνά ώσπερ νήπιος, προσάγων τω μαζώ Σου πανάμωμε, ο υπερούσιος, γαλακτουχούμενος φέρεται, μητροπρεπώς Παρθένε, εν ταις αγκάλαις Σου.

Αγεωργήτως ως άμπελος, τον βότρυν της ζωής εν ωλέναις Σου, φέρεις πανύμνητε, και διατρέφεις Σω γάλακτι, τον της ζωής το νέκταρ, κόσμω πηγάζοντα.

Ρήμασι θείοις επόμενοι, του Σάββα αληθώς του θεόφρονος, το Σον Εκτύπωμα, οι μονασταί εδωρήσαντο, τω τούτω συνωνύμω θεοχαρίτωτε.

Ιάσεις πλείστας πηγάζουσα, ω Γαλακτοτροφούσα Θεόνυμφε, η Ση εμφέρεια, οία νεφέλη θεόδροσος,, ημάς καλύπτεις τοις θαυμασίοις Σου.

Νόμω μητρώω ακήρατε, Χριστόν ον ανωδύνως εκύησας σεμνώς θηλάζουσα, Μήτηρ πανάφθορος πέφηνας, το της αγνείας κάλλος, διαφυλάττουσα.

**Έτερος. Την δέησιν.**

Ο Ύψιστος, σαρκωθείς εκ μήτρας Σου, και ατρέπτως νηπιάσας ως οίδε, μητροπρεπώς, υπό Σου γαλουχείται, και του μαζού Σου απτόμενος φέρεται, εν τη Εικόνι Σου αγνή, νηπιότητος τρόπω χαρίεντι.

Νυν θήλασον, ω Υιέ μου άσπορε, εν χερσί Σου αγκαλίζουσα κράζεις, τω προελθόντι εκ Σου αλοχεύτως, τον Σον μαστόν τούτω Κόρη προτείνουσα· ταύτα δε βλέποντες τρανώς, εν Εικόνι Σου Σε μεγαλύνομεν.

Προσκλίνουσαν, το σεμνόν Σου πρόσωπον, τω φιλτάτω Σου Υιώ Θεοτόκε, και τιθηνούσαν αυτόν ώσπερ βρέφος, ως εν εσόπτρω τω Σω Εκτυπώματι, θεώμενοί Σε ευλαβώς, την Σην άρρητον δόξαν δοξάζομεν.

Ανάγραπτον, εμφανώς παρίστησιν, η αγία Σου Εικών Θεοτόκε, τη προς ημάς Σου αγάπης τον πλούτον, και της ευνοίας της Σης τα γνωρίσματα· ην προσκυνούντες ευσεβώς, την πολλήν Σου υμνούμεν συμπάθειαν.

**Καταβασία: Την θείαν ταύτην...**

**Κοντάκιον. Ήχος β’ . Την εν πρεσβείαις**

Την μητρικώς θηλάζουσαν ώσπερ βρέφος, τον εξ αυτής ανερμηνεύτως γεννηθέντα, την μόνην Θεοτόκον υμνήσωμεν, την Γαλακτοτροφούσαν Χριστόν τον Θεόν ημών· πολλών γαρ κινδύνων ημάς ρύεται.

**Ο Οίκος.**

Πάσα η δόξα Σου αγνή, η ένδον κεκρυμμένη, κατά τον ένθεον Δαβίδ, πλουσίως εξεχύθη, και κατεκάλυψε τερπνώς, την θείαν Σου Εικόνα· ένθεν δεδοξασμένη τηλαυγώς, αγιασμού τε πλήρης, πρόκειται πάσι τοις πιστοίς, και ευπρεπώς εκπλήττει, τους ευλαβείς προσκυνητάς, Παρθένε Θεοτόκε· απειρογάμου γαρ λοχείας, και θεανδρικής τιθηνείας, το υπέρ νουν μυστήριον, θεοειδώς εκφαίνει. Διο ευσήμοις χείλεσι, κηρύττομεν Γαλακτοτροφούσα την προς ημάς Σου προμήθειαν, και μετά πόθου ταύτην προσκυνούμεν· πολλών γαρ κινδύνων ημάς ρύεται.

**Συναξάριον.**

Τη Γ´ του αυτού μηνός, η Σύναξις της Εικόνος της Παναγίας της Γαλακτοτροφούσης.

Γάλα νοητόν πηγάζει Θεοκύμον,

Γαλακτοτροφούσα η θεία Εικών σου.

Θεοτόκου Μαρίης γέρας αγλαόν τριτάτη ύδειν.

Τη αυτή ημέρα, μνήμη του Αγίου Μάρτυρος Υακίνθου του Κουβικουλαρίου (θαλαμηπόλου).

Εξ αρετής μεν Υάκινθος ως λίθος, Λαμπρός πλέον δε εκ ροής των αιμάτων.

Ούτος, εκ Καισαρείας της πρώτης των Καππαδοκών τυγχάνων, τη τραπέζη του βασιλέως Τραϊανού υπηρετών ην. Διαβληθείς δε ως χριστιανός, τύπτεται καθ ὅλου του σώματος και φρουρά βάλλεται· ένθα μεθ ἡμέρας απόσιτος τυγχάνων, τω Θεώ το πνεύμα παρέθετο.

Τη αυτή ημέρα, μνήμη του Αγίου Ανατολίου, Αρχιεπισκόπου Κωνσταντινουπόλεως.

Δύνας, Ανατόλιε, του βίου τέλει, Τω μη δύνοντι προσπελάζεις ηλίω.

Ούτος, πρεσβύτερος και αποκρισάριος της Αλεξανδρέων Εκκλησίας υπάρχων, Αρχιεπίσκοπος Κωνσταντινουπόλεως προχειρίζεται, βασιλεύοντος Θεοδοσίου του Μικρού.

Διόσκορος γαρ ο κακόδοξος, ελπίσας αυτόν της ιδίας κακοδοξίας συνήγορον έξειν, Επίσκοπον Κωνσταντινουπόλεως προχειρίζεται· αλλ οὐδὲν της κακουργίας απώνατο.

Ούτος γαρ ο μακάριος Ανατόλιος πρώτος αυτόν εν τη Συνόδω τη εν Χαλκηδόνι καθείλε και το όνομα του εν Αγίοις Φλαβιανού εν τοις διπτύχοις ενέταξεν, υπό Διοσκόρου και της κατ ἐκεῖνον ληστρικής Συνόδου καθαιρεθέντος· και εγκυκλίους επιστολάς προς τους κατά τόπον Επισκόπους εξέπεμψεν, αναθεματίσαι τους εξάρχους των αιρέσεων προτρεπόμενος. Και ορθοδόξως την Εκκλησίαν ποιμάνας, αδίκω θανάτω υπό των αιρετικών αναιρείται, διάδοχον αυτού καταλείψας τον αγιώτατον Γεννάδιον.

Τη αυτή ημέρα, μνήμη των Αγίων Μαρτύρων Θεοδότου, Θεοδότης, Διομήδους, Ευλαμπίου, Ασκληπιάδου και Γολινδούχ.

Τμηθείσι Θεοδότω και Θεοδότη, Θεός θεών δίδωσιν άξια στέφη. Εκ σπονδύλων έσπεισεν αίμα Κυρίω, Άσπονδος εχθρός δαιμόνων Διομήδης. Τι την κεφαλήν, δήμιε, κλίνον λέγεις, Ευλαμπίω κλίνοντι παν σπάθη μέλος; Ασκληπιάδης την θάλασσαν εισέδυ, Ζητών εφευρείν τον καλόν μαργαρίτην. Υπέρ Θεού τείνοντος ως δέρριν πόλον, Τείνει Γολινδούχ τον τένοντα τω ξίφει.

 Τη αυτή ημέρα, άθλησις των Αγίων Μαρτύρων Μάρκου και Μωκιανού.

Υπέσχε Μάρκος τη τομή τον αυχένα, Οδόν χαράττων Μωκιανώ του πάθους.

Ούτοι οι Άγιοι διατί επίστευον εις τον Χριστόν και ωμολόγουν αυτόν, επιάσθησαν από τον δυσσεβή βασιλέα Τραϊανόν εν έτει Ϟη´ (98). Από τον οποίον αναγκασθέντες να αρνηθούν μεν την ευσέβειαν, να θυσιάσουν δε εις τα είδωλα, και μη πεισθέντες, έλαβον διαφόρους τιμωρίας. Ύστερον δε εκλείσθησαν εις εκείνην την ιδίαν φυλακήν, εις την οποίαν ήτον φυλακωμένος και ο Άγιος Μάρτυς Υάκινθος ο κουβικουλάριος, περί του οποίου είπομεν ανωτέρω. Όθεν από τον ίδιον τον Άγιον Υάκινθον εστηρίχθησαν εις την πίστιν του Χριστού. Αφ οὗ δε ετελειώθη ο Άγιος Υάκινθος και έλαβε του μαρτυρίου τον στέφανον, τότε εύγαλαν αυτούς από την φυλακήν, και τους εβίασαν να φάγουν από τας θυσίας των ειδώλων. Αυτοί όμως οι καρτερόψυχοι δεν επείσθησαν εις τούτο, αλλά μάλλον ήλεγξαν την των ειδώλων θρησκείαν. Όθεν δια την αιτίαν ταύτην εκρέμασαν αυτούς επάνω εις ξύλα και τους εξέσχισαν. Ύστερον δε τους εκατέβασαν και απέκοψαν τας τιμίας αυτών κεφαλάς, και έτζι απήλθον νικηφόροι εις τα Ουράνια. Τα δε τίμια αυτών λείψανα ενταφίασαν εντίμως μερικοί Χριστιανοί εις τον τόπον εκείνον, όπου και εμαρτύρησαν.

Τη αυτή ημέρα, οι Άγιοι Μάρτυρες· Θεωνάς, Ήρων, Πίλλων και Παύλος, οι Αιγύπτιοι, εν Θεσσαλονίκη τελειούνται.

Τη αυτή ημέρα, ο Άγιος Οσιομάρτυς Γεράσιμος ο Νέος, ο εκ Μεγάλου Χωρίου Ευρυτανίας, εν Κωνσταντινουπόλει μαρτυρήσας εν έτει 1812, ξίφει τελειούται.

Ως εις γάμους έσπευδες προς το σφαγήναι, Προς την μέλλουσαν αφορών δόξαν, μάκαρ.

Ούτος ο νέος Οσιομάρτυς ωρμητα εκ της επαρχίας Ευρυτανίας, εκ τίνος χωρίου καλουμένου Μέγα (το σήμερον ονομαζόμενον Μέγα Χωρίον, η Προυσσού, Ευρυτανίας), γεννηθείς υπό γονέων χριστιανών· πρόσηβος ήδη τη ηλικία καταλαμβάνει την Κωνσταντινούπολη, προσκολληθείς εις τι παντοπωλείον. Εν μία των ημερών, φέρων καθ ὁδὸν επί της κεφαλής του διάφορα πινάκια πλήρη γάλακτος, α επώλει, και ολισθήσας εις μίαν οθωμανικήν συνοικίαν, συνεργεία του πειρασμού, πίπτει και θραύσας τα ρηθέντα πινάκια, διήρχετο την οδόν κλαίων· είτα προσλαμβάνει αυτόν μία οθωμανίς (γυνή ενός επισήμου οθωμανού) και, μετά πολλάς υποσχέσεις δωρεών, κρατήσασα αυτόν τον έφερεν εις τον όλισθον της ασεβείας (δηλ. εις τον τουρκισμόν) και μετά του αυθέντη του διεπέρασε πολλάς πόλεις της Τουρκίας. Φθάσας δε εις ώριμον ηλικίαν και αισθανθείς την ασέβειαν, εις ην περιέπεσε, καταλαμβάνει αύθις την πατρίδα του, διατρίψας επ ὀλίγον χρόνον, είτα, μετά τίνος αδελφού εκ της θαυματουργού μονής του Πυρσού, το όρος του Αθωνος καταλαμβάνει, υποταχθείς επί τίνα καιρόν πλησίον ενδς ιερομόναχου συμπατριώτου του Κυρίλλου καλουμένου, παρά του οποίου και εκατηχήθη και επαρηγορήθη δια το κακόν όπου έπάθε, και εδιδάχθη και ολίγα γράμματα· είτα λαμβάνει το αγγελικόν σχήμα, μετά δε τρία έτη απέρχεται πάλιν εις Κωνσταντινούπολη, ίνα μαρτυρήση ότι είναι χριστιανός, και ευθύς ως έφθασεν εις τον οθωμανικόν οίκον, και κηρύξας λαμπρώς τον Χριστόν Θεόν και άνθρωπον, παραδίδεται εις βασάνους, είτα την κεφαλήν τέμνεται, ήτις μετά τον χωρισμόν έμεινεν πολλήν ώραν γελώσα, το δε άγιον σώμα έμεινεν γονατιστόν ως προσευχόμενον, τεμνόμενος δε επλήρωσε τον αέρα μυρεψικής ευωδίας, και ανήλθεν ως αστήρ φαεινός προς Κύριον, καθώς τίνες των πιστών ιδείν ηξιώθησαν.

Τη αυτή ημέρα, Μνήμη του Οσίου Ιωακείμ της Μονής των Νοτενών εν Αχαΐα

Τον Ιωακείμ Χριστός λαμπρώς δοξάζει, ως αυτόν δοξάσαντα ήδη εν βίω.

Τη αυτή ημέρα, η Αγία Μάρτυς Θεοδότη   εν έτει 712 τελειούται.

Τη αυτή ημέρα, Μνήμη του Αγίου Ηλιοδώρου, επισκόπου Αλτίνου της Ιταλίας

Τη αυτή ημέρα, Μνήμη του Οσίου Ανατολίου του εν τω σπηλαίω

Τη αυτή ημέρα, Μνήμη του Οσίου Ιωάννου της Μόσχας, του δια Χριστόν σαλλού

Τη αυτή ημέρα, Μνήμη των Οσίων Μιχαήλ, και Θωμά του Σολβισεγκόντσκ, των δια Χριστόν σαλλών

Τη αυτή ημέρα, Μνήμη του Αγίου Βασιλείου, επισκόπου Ριαζάν και Μουρώμ.

Τη αυτή ημέρα, Μνήμη του Αγίου Κωνσταντίνου του Πρίγκιπος, του Ρώσσου

Τη αυτή ημέρα, Μνήμη του

Αγίου Βασιλείου του Γιαροσλάβλ, του πρίγκιπος, του Ρώσσου

Τη αυτή ημέρα, η ανάμνησις της ευρέσεως του τάφου και των λειψάνων του Αγίου Ιερομάρτυρος Ραφαήλ γενομένης εν Θέρμη Λέσβου, εν έτει 1959

Τη αυτή ημέρα, η ανάμνησις της ανακομιδής των λειψάνων του Αγίου Φιλίππου του θαυματουργού, μητροπολίτου Μόσχας και πάσης Ρωσίας

Ταις αυτών αγίαις πρεσβείαις, ο Θεός, ελέησον ημάς. Αμήν.

**Ωδή ζ’ . Ο διασώσας εν πυρί.**

Αρωματίζουσα τερπνώς, Γαλακτοτροφούσα Παρθένε, της προς ημάς Σου αρωγής, η αγία Εικών Σου τας χάριτας, ως φιάλη αρώματος, κατευφραίνει τας αισθήσεις, των προσιόντων.

Ίδε τα τέκνα Σου αγνή, βλέψον φιλοστόργως Παρθένε, τους παρεστώτας ευλαβώς, Ση παντίμω Εικόνι ακήρατε, και αιτούντας εν δάκρυσιν, ως νοσσία τετρυγότα, το έλεός Σου.

Νήπιον βρέφος ατελές, τον υπερτελή Θεόν Λόγον, γαλακτουχούμενον σεμνώς, Σαις αχράντοις αγκάλαις κατέχουσα, εν ωσί τούτου λάλησον, αγαθά υπέρ Σων δούλων, ευλογημένη.

Ενατενίζουσα αγνή, πλήρης μητρικής ευμενείας, τω υπερθέω Σου Υιώ, τον ακήρατον μαστόν Σου θηλάζοντι, Αυτώ βοήσον Δέσποινα· σώσον τέκνον τους Σους δούλους, ως ελεήμων.

Στηλογραφία εμφανής, Γαλακτοτροφούσα Παρθένε, η παναγία Σου Εικών, Σης πολλής προς ημάς αγαθότητος, ανεδείχθη παρέχουσα, τοις προστρέχουσι την χάριν, των ιαμάτων.

**Έτερος. Οι εκ της Ιουδαίας.**

Ρώσιν άφθονον νέμει και ψυχών θεραπεύει τας αφορήτους πληγάς, η άχραντος Εικών Σου, ω Γαλακτοτροφούσα, τοις εκ πόθου κραυγάζουσι· χαίρε Παρθένε αγνή, υπερευλογημένη Θηλήν Σου την αγίαν ο πλουσίως εκχέων των δωρεών τους κρουνούς, θηλάζων οία βρέφος, ορώμενος Παρθένε, τη παντίμω Εικόνι Σου, εκπλήττει πάσαν ψυχήν, τη άκρα ευσπλαγχνία.

Ενορώντες Παρθένε, την σεπτήν Σου Εικόνα, Σε εκτυπούσαν αιδρώς, θηλάζουσαν ως βρέφος, τον τρέφοντα τα πάντα, ευφροσύνης πληρούμεθα, και ανυμνούμεν αεί, την Σην μεγαλωσύνην.

Νηπιάσας ατρέπτως ο το παν ουσιώσας παντοδυνάμω ροπή, κρατείται ταις χερσί Σου, αγνή και τιθηνείται, και σπαργάνοις εμπλέκεται, και διασώζει ημάς, τους Σε υπερυψούντας.

Επομβρίαις αΰλοις ζωτικής χορηγία ςως συμπαθείας πηγή, κατάσβεσον Παρθένε, την φλόγα των παθών μου, και προς ύδωρ αθάνατον, κατεύθυνόν μου τον νουν, αμέμπτω πολιτεία.

**Καταβασία: Ουκ ελάτρευσαν...**

**Ωδή η’ . Λυτρωτά του παντός.**

Ωραιώθη η άχραντος όψις Σου, και ωραία ημίν υπέρ σάπφειρον, ημ θεία Σου εμφέρεια, καθοράται παρθένε, ην προσκυνούντες, την Σην δόξαν υμνούμεν γηθόμενοι.

Γαλουχούσα Χριστόν ώσπερ νήπιον, και Αυτόν σπαργανούσα και τρέφουσα, Αγγέλων θάμβος πέφηνας, και βροτών σωτηρία ευλογημένη, ανερμήνευτον θαύμα και άρρητον.

Ευμενής προσηνής ευπροσήγορος, και ανάπλεως οίκτου και χάριτος, η παναγία όψις Σου, εμφανώς καθοράται, τη Ση Εικόνι, τιθηνούσα Χριστόν τον υπέρθεον.

Ρυπτική Σου πρεσβεία εκκάθαρον, της ψυχής μου Παρθένε τους μώλωπας, προσκυνητήν τε άξιον, της σεπτής Σου Εικόνος, ανάδειξόν με, τον την Σην εκζητούντα βοήθειαν.

Ατελές ώσπερ βρέφος ο τέλειος, εν αγκάλαις Σου Κόρη συνέχεται, και παιδικώς απτόμενος, του αχράντου μαζού Σου, γάλα θηλάζει, και Μητέρα φωνεί Σε αειπάρθενε.

**Έτερος. Οι θεορρήμονες Παίδες.**

Γαλακτοτρόφε Παρθένε, πως βλύζεις γάλα; Πως δε και Μήτηρ εδείχθης, πείραν ανδρός μη γνωρίσασα; Αυτά Χριστός οίδεν , ος Σε Μητέρα εξελέξατο.

Εκ Παλαιστίνης τη θεία Σου ευδοκία, η φωτοφόρος Εικών Σου, μετενεχθείσα εν Άθωνι, ημίν παρεγγυάται, την Σην αγαθότητα.

Ρόδον ευώδες κρατούσα εν ταις χερσί Σου, τον την οσμήν των χαρίτων, ζωοδωρήτως εμπνέοντα, ημάς κατευφραίνεις, οσμαίς ηδυπνόοις Σου.

Αγαπητός χρηματίσας Κόρη Υιός Σου, ο τω Πατρί τω συνθρόνω, ηγαπημένος ως γέγραπται, Σε πηγήν της αγάπης, τω κόσμω ανέδειξε.

**Καταβασία: Παίδας ευαγείς...**

**Ωδή θ’ . Άπας γηγενής.**

Στόματι σεπτώ, θηλάζων ο νήπιος ο υπερούσιος, την θηλήν Σου άχραντε, χερσίν οικείαις εναγκαλίζεται, μαζόν Σου τον ακήρατον ο καθαπτόμενος, των ορέων, Κόρη και καπνίζονται· ω μεγίστης ευκλείας Σου Δέσποινα!

Ίαμα ημίν, γενέσθω τοις κάμνουσι παθών στρυφνότητι, η εκ της Εικόνος Σου, προερχομένη χάρις ακένωτος, ως δρόσος Αερμών ψυχαίς Παρθένε πίπτουσα, τας καρδίας, ημών αναψύχουσα, και προς βίον ιθύνουσα ένθεον.

Μήτηρ αψευδής, εδείχθης πανάμωμε, Παρθένος μείνασα, και γάλακτι έθρεψας, και κατεφίλησας τον υπέρθεον, και εν αγκάλαις έφερες, τον Σε φιλήσαντα· όθεν ταύτα, τη σεπτή Εικόνι Σου, καθορώντες υμνούμεν την δόξαν Σου.

Όλη θεαυγής, και πλήρης χρηστόητος, και ιλαρότητος, η Μορφή Σου δείκνυται, κεχαραγμένη εν τη Εικόνι Σου, των προσκυνούντων άχραντε τον νουν ανάγουσα, Θεοτόκε, προς Σε το πρωτότυπον, και πληροί χαρμονής τας ψυχάς ημών.

Ύπερθεν αγνή, ημάς εποπτεύουσα, ευσπλάγχνω όμματι, και κατασκιάζουσα, τη πανισχύρω σκια της σκέπης Σου, μη παύση δυσωπούμέν Σε θεοχαρίτωτε· ότι πάντες, τη σεπτή Εικόνι Σου, προσεδρεύομεν Σε μεγαλύνοντες.

**Έτερος. Έφριξε πάσα ακοή.**

Σωματωθείς υπερφυώς, ο των όλων Ποιητής εξ αιμάτων Σου, και σαρξ γενόμενος, και εν αγκάλαις Σου βασταζόμενος, γαλακτουχείται βρεφικώς, φαιδρώς αγιάζωνΣε, θεομακάριστε, νηπιωδέσιν αφαίς και προσψαύσεσι.

Ίδετε έθνη και λαοί, εν Εικόνι της αγνής Θεομήτορος, και μεγαλύνατε, του Θεού Λόγου την συγκατάβασιν· ότι ο Ύψιστος εκών, ως βρέφος θηλάζεται, υπό Παρθένου αγνής, ην Μητέρα αδιάφθορον έδειξε.

Μεγαλωσύνην αληθή, ως περίβλεπτος των όλων Βασιλισσα, λαμπρώς πλουτήσασα, και υψωθείσα υπέρ κατάληψιν, το Σον Εκτύπωμα αγνή, σεπτώς εμεγάλυνας, και εθαυμάστως, Θεοτόκε τη ενθέω Σου χάριτι.

Ομοιωθέντα ειδεχθώς, τοις αλόγοις τη του βίου στρεβλότητι, μη υπερίδης με, το Σον υμνούντα θείον Ομοίωμα, αλλ’ επανάγαγε ταχύ, εις την καθ’ ομοίωσιν, Θεού ευπρέπειαν, Θεοτόκε ίνα πίστει δοξάζω Σε.

Υδατοφόρος λογική, πνευματέμφορος αγνή θεολάξευτος, πέτρα θεόβρυτος, η παναγία Εικών Σου πρόκειται, εξ ης το ύδωρ της ζωής, αεί αρύομενοι, Σε μεγαλύνομεν, Θεοτόκε προστασία των δούλων Σου.

**Καταβασία: Άπας γηγενής...**

**Εξαποστειλάριον. Εν Πνεύματι τω ιερώ.**

Αγκάλαις Σου βαστάζουσα, τον της φύσεως Πλάστην, και γάλακτι εκτρέφουσα, τον τροφέα των όλων, θρόνος πυρίμορφος ώφθης, και τροφός τε πάναγνος, του Βασιλέως της δόξης, νηπιάσαντος εκ Σου, εις ανάπλασιν βροτών, Γαλακτοτρόφε Παρθένε. (γ )

**Αίνοι. Ήχος α’ . Των ουρανίων ταγμάτων.**

Τον υπερούσιον Λόγον σάρκα γενόμενον, εκ Σου ανερμηνεύτως, γαλουχούσαν Παρθένε, και φέρουσαν ως βρέφος εν ταις χερσί, καθορώντές Σε πάναγνε, εν τη σεπτή Σου Εικόνι πανευλαβώς, ανυμνούμέν Σου την εύκλειαν.

Ώσπερ ανάθημα θείον και πολυτίμητον, ο θεοφόρος Σάββας, εκ Σιών της αγίας, Σιών Θεού του ζώντος η λογική, την αγίαν Εικόνα Σου, εν τω Σω κλήρω μετήνεγκεν ιερώς, χάριν βρύουσαν αέναον.

Πλήρης φαιδρότητος Κόρη και γαληνόμορφος, η θεαυγής Μορφή Σου, αληθώς ορωμένη, τη θεία Σου Εικόνι πάσιν ημίν, ψυχικήν αγαλλίασιν, και οικτιρμών τας εγγύας των μητρικών, πρυτανεύει προμηθέστατα.

Γαλακτοτρόφε Παρθένε Μήτερ απείρανδρε, γάλα ζωής αλήκτου, μάννα άϋλον θείον, και νέκταρ αμβροσίας ζωοποιόν, ώσπερ μήτηρ φιλόστοργος, πάσι παράσχου τοις πίστει ειλικρινεί, προσκυνούσι την Εικόνα Σου.

**Δόξα. Και νυν. Ήχος πλ. δ’ .**

Αειπάρθενε Δέσποινα, τις επαξίως υμνήσει, τα υπερφυή μεγαλείά Σου; η ποία γλώσσα διηγήσεται, τας αινέσεις της δόξης Σου; Δεδοξασμένα γαρ ως αληθώς πανταχού, περί Σου λελάληται· διο εν ουρανώ και επί γήςε, το Σον υπερένδοξον δοξάζεται όνομα. Αλλ’ ω πολυδόξαστε Κόρη, πολυπλόκων σκανδάλων, ημάς φύλαττε, τους αισίως δοξολογούντάς Σε, της του Υιού Σου Βασιλείας αξιούσα ημάς· ουδέν γαρ αδύνατον τη πρεσβεία Σου.

 Δοξολογία Μεγάλη και Απόλυσις.

**Μεγαλυνάριον.**

Γαλακτοτροφύσης την ιεράν, και σεπτήν Εικόνα, προσκυνήσωμεν αδελφοί· χάριν γαρ βλυστάνει, αρρήτου συμπαθείας, και θάλπει τας καρδίας, και τας ψυχάς ημών.

Σημειώσεις:

Α) Για την εικόνα της Παναγίας, δες:

http://www.saint.gr/665/saint.aspx

Β) Για το Κελλί στις Καρυές, στο οποίο βρίσκεται η Εικόνα, δες:

http://voutsinasilias.blogspot.gr/2014/04/blog-post\_6521.html

Γ) Για την Μονή της Παναγίας Γαλακτοτροφούσης στα Μέγαρα, δες:

http://www.anaplastiki.gr/2010/11/1.html,

http://www.anaplastiki.gr/2010/11/2.html

Η Μονή εορτάζει την Παναγία την 1η Κυριακή του Ιουλίου εκ μεταφοράς.

Δ) Για την Μονή της Παναγίας Γαλακτοτροφούσης, στην Ανθούσα Ασπροποτάμου Τρικάλων, δες:

http://konstantinosdavanelos.blogspot.gr/2009/12/blog-post\_4451.html

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2014/07/3.html